OpenLLM-France/wikimedia huggingface dataset:
# Casa al carrer Pla i Deniel, 15 (Caldes de Malavella)

L'edifici situat al carrer Pla i Deniel, 15 és un habitatge unifamiliar entre mitgeres situat al nucli urbà de Caldes de Malavella (Selva). Forma part de l'Inventari del Patrimoni Arquitectònic de Catalunya.

## Descripció

Té planta baixa i coberta a doble vessant amb teula àrab. La façana està pintada en tons ocres, grisos i verds, dividida en tres cossos separats per quatre cadenes de pedra artificial, al cim de les quals hi ha una fulla d'acant. Al cos central hi ha la porta d'accés en arc de llinda amb un gran guardapols decorat amb motius vegetals. Cossos laterals amb finestra i balcons, decorats amb unes flors dintre d'uns medallons. Sobre les obertures hi ha gelosies de pedra artificial. Sobre cada cos hi ha un frontó triangular.

## Referències

* 1 2 3 «Pla i Deniel, 15». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 octubre 2014].
# Cervera del Río Alhama

Cervera del Río Alhama és un municipi de la Rioja, a la regió de la Rioja Baixa. Es troba a la vora de Cabretón, Aguilar del Río Alhama, Valverde, Fitero, Cintruénigo, a uns 30 km de Tudela, a 87 km de Logronyo, passant per Arnedo i Grávalos, als marges del riu Alhama. Està dividit en dos barris per "La Peña", al cim de la qual es troben les ruïnes del castell.

## Història

Al Cens de Floridablanca apareix com "Vila exempta", pertanyent a Sòria de la següent forma: "V. Cervéra. R. A.M.R. per S: M." que vol dir Vila de Cervera de Realengo. Alcalde Major de Realengo per Senyoriu: Militar.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].

## Enllaços externs

* Ajuntament de Cervera del Río Alhama Arxivat 2020-11-24 a Wayback Machine.
* Pàgina sobre Cervera del Río Alhama Arxivat 2007-02-11 a Wayback Machine.
* Punt de trobada de Cerverans Arxivat 2007-09-28 a Wayback Machine.
* Contrebia Leucade, Galeria fotogràfica
# Free Flight

Free Flight fou una banda de jazz liderada per Jim Walker.
Altres membres van ser: Peter Erskine, Milcho Leviev, Ralph Humphrey, Brian Pezzone, Jimmy Lacefield, i Mike Garson, qui tocà en Beyond the Clouds.

## Discografia

* The Jazz/Classical Union (1982)
* Soaring (1983)
* Beyond the Clouds (1984)
* Illumination (1986)
* Slice of Life (1989)

## Referències

* ↑ Allmusic
# Gneu Domici Ahenobarb (cònsol any 32)

Gneu Domici Ahenobarb (llatí: Gnaeus Domitius L. F. Cn. N. Ahenobarbus) va ser fill del cònsol Luci Domici Ahenobarb cònsol l'any 16 aC. Es va casar amb Agripina Menor, la filla de Germànic i d'Agripina Major, i va ser pare de l'emperador Neró.
Va ser cònsol l'any 32 i després procònsol a Sicília. Durant la seva vida va ser acusat de molts crims, com ara de ser còmplice d'Albucil·la en adulteri i assassinat, i d'incest amb sa germana Domícia Lèpida, i només es va salvar de l'execució per la mort de Tiberi l'any 37. Quan el van felicitar pel naixement de l'infant Luci Domici Ahenobarb (el futur emperador Neró) va dir que un fill d'ell i d'Agripina només podia forjar la ruïna de l'estat.
Va morir a Pirgi a Etrúria en una data indeterminada.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 86.
# Montserrat Úbeda i Pla

Montserrat Úbeda i Pla és una llibretera i activista cultural catalana. Va treballar a la Llibreria Ona, que va estar en funcionament entre 1962 i 2010 i la va dirigir durant els darrers deu anys que va funcionar. Des de 2013 reprèn el projecte amb un nou local al barri de Gràcia de Barcelona amb el suport de l'empresari Tatxo Benet, on es venen exclusivament llibres en català. També s'ha destacat en l'activisme independentista, organitzant tallers d'escriptura de cartes als presos polítics catalans.
Va ser guardonada amb el Premi Creu de Sant Jordi l'any 2019 "en reconeixement de la seva feina de difusió cultural a través del llibre i la lectura i per la seva aposta decidida per preservar i difondre els valors de la literatura i de la llengua catalanes. Per la seva incansable tasca com a prescriptora cultural, duta a terme des d'Ona Llibres, llibreria especialitzada en llibres en català".

## Referències

* ↑ «La llibreria Ona es prepara per a reconquerir el centre de Barcelona». [Consulta: 2 maig 2019].
* ↑ «Montserrat Úbeda: 'Si tingués llibres en castellà deixaria de vendre'n en català, i no m'interessa'». [Consulta: 2 maig 2019].
* ↑ «La dignitat és una llibreria (a propòsit dels cinc anys d'Ona Llibres a Gràcia)». [Consulta: 2 maig 2019].
* ↑ «El Govern distingeix amb la Creu de Sant Jordi 29 personalitats i 15 entitats». Web oficial de la Generalitat de Catalunya, 30-04-2019. [Consulta: 30 abril 2019].
# Meritamon

Meritamon és el nom dels següents personatges:
# Marion Laborde

Marion Laborde (nascuda el 9 de desembre de 1986) és una jugadora de bàsquet professional francesa. Ella juga en la selecció nacional de bàsquet femení de França. Ha competit als Jocs Olímpics de 2012. Ella és d'1,78 m d'altura.

## Referències

* ↑ «Women's Basketball». London2012.com. Arxivat de l'original el 2012-12-04. [Consulta: 30 juliol 2012].
# Era cristiana

En l'any 525, el Papa Hormisdes I va encarregar a Dionís l'Exigu, un astrònom abat d'un monestir romà, establir com any primer de l'era cristiana, el de l'encarnació de Jesús. L'astrònom es va equivocar de 4 anys en oblidar-se de comptar 4 anys de mandat d'August a la llista d'emperadors romans.
Dionís va calcular la data a partir del Cicle metònic en correspondència a la Pàsqua amb lluna plena, i va calcular 7 cops 4 cicles, 532 anys, que va fer quadrar amb el següent cicle de pasqua al cap de 7 anys, de manera que va establir que l'any zero seria 525 anys abans del llavors present, Com Jesucrist va néixer l'any de la mort d'Herodes I el Gran va deduir que Jesús va néixer l'any 753 de la fundació de Roma (AUC), quan de fet succeí cap al 749. No obstant això, aquest sistema cronològic, en la variant de l'Era de la Nativitat no es va aplicar a Occident fins a l'any 742, i a Orient fins al segle xvi. A Catalunya es va començar a usar a finals del segle ix.

## Referències

* ↑ Herman Hansen, Mogens. The Triumph of Time: Reflections of a Historian on Time in History (en anglès). Museum Tusculanum Press, 2002, p. 69. ISBN 8772898267.
# Adrián Rodríguez Moya

Adrián Rodríguez Moya (Cornellà de Llobregat, 28 de novembre de 1988) és un actor i cantant català. És conegut pels seus treballs en les sèries de televisió Los Serrano, Física o química i el Chiringuito de Pepe.

## Biografia

Ha fet diversos treballs en publicitat i televisió. Amb el paper del David "DVD" aconsegueix la fama a Los Serrano durant els anys 2005 i 2008. Entre el 2009 i el 2011 formà part del repartiment de la sèrie Física o química, on interpretà el paper del David Ferrán, un noi homosexual de 17 anys.
També va participar en una sèrie de televisió emesa per internet anomenada, on va interpretar un noi espanyol que va traslladar-se a París.

## Música

Va guanyar el concurs Menudas estrellas el 1999 interpretant la cançó Salomé de Chayanne.
Es va unir per formar un grup de música anomenat SJK amb els seus companys de la sèrie Los Serrano: Víctor Elías, Natalia Sánchez i Andrés de la Cruz. El grup va editar dos discs entre el 2005 i el 2006.

## Sèries de televisió

| Any | Sèrie | Paper | Cadena | Notes |
| 2005–2008 | Los Serrano | David «DVD» Borna | Telecinco | Personatge principal - Temporades 4,5,6,7,8 |
| 2009–2011 | Física o química | David Ferrán | Antena 3 | Personatge principal - Temporades 3,4,5,6,7 |
| 2012 | Gocca | Héctor | Sèrie d'internet | Personatge secundari (1 Episodi) - Capítol 2 |
| 2012 | Cenizas y el Edén | Sergio | Sèrie d'internet | Personatge secundari (1 Episodi) - Capítol 3 |
| 2012 | Los misterios de Laura | Sergio | TVE | Personatge secundari (1 Episodi) - Capítol 27 |
| 2014 | #XQEsperar | Adrián | Neox | Personatge principal |
| 2014 | Chiringuito de Pepe | Dani | Telecinco | Personatge principal |

## Referències

* ↑ FormulaTV. «Adrián Rodríguez» (en castellà). [Consulta: 16 maig 2023].
* ↑ «David» (en castellà). atreseries.atresmedia.com, 05-07-2010. [Consulta: 16 maig 2023].
* ↑ «Adrián Rodríguez» (en castellà). Zeleb. [Consulta: 16 maig 2023].
# Retaule de Sant Iscle i Santa Victòria de la Torre

* Aquest article tracta sobre el retaule originari de l'església de Sant Iscle i Santa Victòria de la Torre, a la Baronia de Rialb (Noguera). Vegeu-ne altres significats a «Sant Iscle».
El Retaule de Sant Iscle i Santa Victòria de la Torre és una obra medieval de la Torre de Rialb, a la Baronia de Rialb. D'autor inconegut, derivat de l'Escola de Lleida, data de la segona meitat del segle xiv. Originàriament, el retaule era ubicat a l'altar major de l'església parroquial de la Torre de Rialb. Després d'haver estat desmuntat i desat provisionalment a la sagristia del temple durant la guerra civil es va decidir, per motius de seguretat, en quedar deshabitat el poble, traslladar-lo a l'església de Sant Josep, situada dins el nucli habitat més proper, a Politg, on hi va romandre desmuntat fins a l'any 2007, quan fou finalment restaurat.

## Descripció formal i estètica

La tècnica pictòrica és, possiblement, un tremp d'ou, amb importants zones recobertes amb làmina d'or sobre base ocre o vermella. És dividit en sis registres escènics i un bancal o predel·la inferior esculpits en alt relleu. Pel que fa al tipus de talla sobre el pla, aquesta és tridimensional -tríptic-.
La seva temàtica és hagiogràfica, amb escenes de la vida i la passió de Sant Iscle i Santa Victòria, suposats màrtirs cordovesos del segle iv dC. El cicle narratiu s'inspira en la passió de Santa Cristina de Bolsena, aplegat a la Llegenda Àuria de Jaume de Voràgine, però el plantejament iconogràfic ja el trobem en pintures greco-egípcies del segle i dC i en relleus romans i paleocristians. Destaca la força de moviment de cadascuna de les escenes, que fa que presentin un cert naturalisme carregat d'expressivitat i de dramatisme. Una de les seqüències més interessants en aquest sentit, és la de la immersió dels màrtirs al riu Guadalquivir, per mitjà d'unes feixugues rodes de molí que els botxins els havien lligat al coll.
El retaule intenta aplegar un seguit de detalls estètics que donen un sentit de realitat i d'apropament a la quotidianitat de l'època; en la indumentària dels sicaris o bé en les formes d'alguns objectes com ara l'ossera d'estil gòtic. A més a més, hi ha una intencionalitat de propiciar la conversió de l'observador a través del sentiment.

## Autoria

El retaule es pot situar dins d'un grup d'obres d'autor desconegut, derivats de l'escola lleidatana, iniciat a partir del taller de Bartomeu de Robió, durant la segona meitat del segle xiv, entre les quals cal esmentar les obres de la Seu Vella de Lleida, el retaule de la Verge de l'església parroquial d'Albesa, el de Sant Bartumeu de l'església parroquial de Cubells, i els fragments d'imatges i del retaule de Santa Caterina, de l'església de Sant Salvador de Balaguer.

## Vegeu també

* Retaule de Sant Esteve de Gualter
* Festes populars i religioses a la Baronia de Rialb

## Referències

* ↑ Bisbat d'Urgell Inauguració de la restauració del retaule de Sant Iscle i Santa Victòria a Politg
* ↑ Ajuntament de la Baronia de Rialb. Art gòtic, el Retaule de Sant Iscle i Santa Victòria de la Torre
# Collsesplanes

Collsesplanes és una masia d'Espinelves (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Masia de planta quadrada (15x15), coberta a dues vessants i amb el carener perpendicular a la façana, situada al nord. Conta de planta baixa i pis. Tot l'edifici presenta un petit ràfec, al sector nord amb colls de biga i al sud amb teules graonades. La façana presenta tres portals a la planta i una finestra al primer pis i, com totes les obertures de la casa, són d'arc de mig punt recobert de totxo cuit. La part oest i est presenten una estructura simètrica, només que la primera és arrebossada. Es distribueixen tres finestres a la planta i tres al primer pis. A migdia hi ha un adossament de construcció recent a la planta i una finestra, i a nivell del primer pis hi ha dues grans obertures d'arc rebaixat a manera de porxo cobert, i a cada costat finestretes d'arc de mig punt. Malgrat estar deshabitada, l'estat de conservació és bo.

## Història

Masia situada a peu de la carretera de Vic a Sant Hilari, prop del límit del terme de Vilanova de Sau, en el collet de Collsesplanes, a 100 m d'altitud.
Malgrat no tenir cap data de la construcció, és possible que sigui de l'època d'expansió municipal, entre els segles XVII i xviii.

## Referències

* 1 2 3 4 «Collsesplanes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 agost 2017].
# Kamimuria crocea

Kamimuria crocea és una espècie d'insecte pertanyent a la família dels pèrlids que es troba a Àsia: el Nepal.

## Referències

* ↑ uBio (anglès)
* ↑ Harper, P.P., 1976. Mushi 49(3):29.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ New Species of Kamimuria (Klapálek) (Plecoptera: Perlidae) from Thailand and Vietnam, with notes on Chinese Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Sivec, Stark & Uchida, 1988. Scopolia 16:32.
* Sivec & Stark, 2008. Illiesia 4(12):137.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 11 octubre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# NTC

NTC té els següents significats:
* Northern Territories Council, òrgan d'autogovern del Protectorat dels Territoris del Nord de la Costa d'Or
* Termistor NTC (de l'acrònim en anglès negative temperature coefficient), resistència elèctrica variable que decreix amb l'augment de la temperatura, vegeu Termistor#Termistor NTC
* Nanotub de carboni, estructura tubular de carboni de diàmetre de l'ordre del nanòmetre, vegeu nanotub
# Pere Prat i Gaballí

Pere Prat i Gaballí (Pineda de Mar, 11 de gener de 1885 – Barcelona, 6 de desembre de 1962) és considerat el pare de la publicitat catalana i espanyola. Entre les seves obres, destaquen La publicidad de nuestro tiempo (1916), L'ensenyament comercial i la formació comercial de venedors hàbils (1918) o Técnica de la publicidad (1921). Pere Prat també despunta per la seva trajectòria literària, dins el postsimbolisme.

## Referències

* ↑ Roca, Francesc. El Pensament econòmic català: 1900-1970. Edicions Universitat Barcelona, 1996, p. 164. ISBN 978-84-475-1413-7.
* ↑ Quintas Froufe, Eva «El legado del hombre que se tomó la publicidad en serio: Pedro Prat Gaballí. Aproximación a sus contribuciones teóricas y profesionales». Área Abierta, 30, 2011. DOI: 10.5209/rev_ARAB.2011.n30.37838 [Consulta: 18 maig 2018].
* ↑ «La indústria publicitària: creació i negoci». Culturcat (Generalitat de Catalunya). Arxivat de l'original el 7 d’octubre 2013. [Consulta: 27 maig 2013].
* 1 2 «Pere Prat i Gaballí». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Barjau i Rico, Santi «Els Inicis del pensament publicitari: Pere Prat Gaballí, Rafael Bori i el Publi-Club: la teoria i la pràctica de la publicitat racional a Catalunya entre 1915 i 1939». Butlletí de la Societat Catalana d'Estudis Històrics, 10, 1999, pp. 89 – 105. ISSN: 2013-3995.
* Cunill Canals, Josep (2011). Gran Teatro Español (1892-1935): història del primer teatre del Paral·lel (en catalán). Barcelona: Fundació Imprimatur. ISBN 978-84-937886-7-4.
# Escola Garbí

L'Escola Garbí Pere Vergés és un centre d'educació infantil, primària, E.S.O. i batxillerat fundat el 1965 a Esplugues de Llobregat que ocupa un edifici dissenyat pels arquitectes Oriol Bohigas i Josep Maria Martorell.
La Institució Pere Vergés també disposa des de 1968 d'una escola a Badalona. Les escoles d'Esplugues i Badalona prenen el nom del seu fundador, Pere Vergés, mestre de professió i director. Garbí va ser el nom d'una classe de l'Escola del Mar i també de la revista que s'hi publicava.
Després que un bombardeig de la Guerra Civil el 1938 destruís l'Escola del Mar, Vergés va fundar l'Escola Rosaleda, situada primer a Montjuïc i després al Guinardó, el 1965 l'escola Garbí d'Esplugues, i el 1968 la Institució Pere Vergès a Badalona. L'any 2010 l'escola va rebre el premi Conviure a Catalunya atorgat per l'Associació d'Antics Diputats del Parlament de Catalunya.

## Referències

* 1 2 3 4 Pere Vergés i Farrés: Apunts biogràfics.
* ↑ «Oriol Bohigas: Premi Nacional de Cultura 2011 - Trajectòria Professional i Artística». Arxivat de l'original el 2012-01-28. [Consulta: 20 juny 2011].
* ↑ «Fundació Escola Garbí: Història». Arxivat de l'original el 2010-04-02. [Consulta: 22 juliol 2011].
* ↑ Parlament de Catalunya, L'Associació d'Antics Diputats lliura el quart premi Conviure a Catalunya a les escoles Mestre Morera i Garbí

## Enllaços externs

* Escola Garbí - Lloc web oficial
# Adrián Viudes Girón

Adrián Viudes Girón (Madrid, 1844 - 14 de febrer de 1904) fou un terratinent, polític i periodista valencià, tercer marquès de Río Florido i diputat durant la restauració borbònica

## Biografia

Era fill de José Adrián Viudes Gardoqui. Gaudia de propietats rústiques a Almoradí, Mutxamel i Sant Joan, i el 1865 fou redactor d'El Eco de Alicante. Després de la revolució de 1868 formà part del consell de la província d'Alacant i el 1870 fou president del Casino d'Alacant.
Quan es produí la restauració borbònica es va integrar en el Partit Conservador, amb el qual fou elegit diputat pel districte de Sueca a les eleccions generals espanyoles de 1876 i pel d'Alacant a les eleccions generals espanyoles de 1879. Però el 1880 va abandonar el Partit Conservador i va ingressar en el Partit Liberal Fusionista, amb el qual fou elegit diputat pel districte d'Alacant a les eleccions generals espanyoles de 1881 i 1886. Des del seu escó s'interessà per les infraestructures ferroviàries de la seva comarca i donà suport al ferrocarril entre Alacant i Dénia. Alhora, va participar en les diverses baralles internes del seu partit entre la del diari El Constitucional contra La Verdad i El Liberal. També fou senador de la província d'Alacant el 1893-1894 i el 1902 va fundar la Caixa Rural de l'Almoradí.
Es va casar amb Trinidad Pasqual de Riquelme y Palavicino en 1866, qui va morir cinc anys més tard en donar a llum al primer i únic fill de la parella, Juan Viudes y Pasqual de Riquelme (IV Marquès de Río Florido). Es casaria en segones noces amb Delfina Guirao Girada, germana del diputat Luis Federico Guirao Girada, amb qui tindrà quatre fills: Adrián, Elisa, José i Ángel Viudes Guirao. I en 1892 contrauria matrimoni per tercera vegada, precisament amb la germana de la seva primera esposa, Amparo Pasqual de Riquelme, naixent en 1893 l'únic fill de la parella: Luis Viudes y Pasqual de Riquelme.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.3588. ISBN 9788495484802.
* ↑ Fitxa del Congrés dels Diputats
* ↑ Fitxa del Senat
* ↑ «Genealogia dels Viudes». Arxivat de l'original el 2010-08-08. [Consulta: 4 abril 2010].
# Surinder Singh Sodhi

Surinder Singh Sodhi (Firozpur, 22 de juny de 1957) és un jugador d'hoquei sobre herba indi, ja retirat, que va competir durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla d'or en la competició d'hoquei sobre herba. En el seu palmarès també destaca una medalla de plata als Jocs Asiàtics de 1978.
El 1978 va rebre el premi Maharaja Ranjit Singh, el 1993 la Medalla de la Policia de Katen Sheva, el 1994 la Medalla al Mèrit de la Policia i el 1997 el premi esportiu més important de l'Índia, el Premi Arjuna.

## Referències

* 1 2 3 «Olympedia – Dung Dung Sylvanus». [Consulta: 15 agost 2021].
* ↑ «Arjuna Awardees», 25-12-2007. Arxivat de l'original el 2007-12-25. [Consulta: 15 agost 2021].
# NTS

NTS té els següents significats:
* Emplaçament de Proves de Nevada (del seu nom en anglès Nevada Test Site), terrenys reservats per a proves d'armes nuclears situats a l'estat de Nevada, als Estats Units
* Nederlandse Televisie Stichting, nom antic de l'empresa pública de radiodifusió dels Països Baixos
* Aliança Nacional dels Solidaristes Russos (del seu nom en rus Национально Трудовой Союз, transliterat Nacional'no Trudovoj Sojuz), organització anticomunista russa fundada a l'exili per emigrants blancs
* National Trust for Scotland, organització sense ànim de lucre per a la gestió i preservació del patrimoni cultural i natural d'Escòcia
* National Topographic System, sistema oficial per a la confecció de mapes topogràfics usat al Canadà
* Nucli del tracte solitari, conjunt de nuclis dins del bulb raquidi
* Windows NTS (de l'acrònim en anglès New Technology Server), edició de diverses versions de Windows NT orientada per a servidors
# Pic de la Socarrada (Caudiers de Conflent)

El Pic de la Socarrada, o Puig de la Socarrada, és una muntanya de 2.002,1 metres d'altitud del límit entre les comunes d'Aiguatèbia i Talau i Caudiers de Conflent, tots dos de la comarca del Conflent, a la Catalunya del Nord.
És al nord-oest del d'Aiguatèbia i Talau i al nord del de Caudiers de Conflent, al sud-est del Roc de les Comes. És bastant a prop al nord-oest del poble de Caudiers de Conflent.
El Pic de la Socarrada és escenari freqüent de rutes excursionistes per les Garrotxes de Conflent.

## Referències

* ↑ El Pic de la Socarrada en els ortofotomapes de l'IGN
# Adrián Vallés Escortell

Adrián Vallés Escortell (Teulada, 3 de juny de 1986) és un pilot d'automobilisme valencià.

## Referències

* ↑ «Adrián Vallés, Campeón de la SuperLeague Fórmula» (en anglès). [Consulta: 5 juny 2022].
* ↑ «AV Fórmula se une a la gran familia de las World Series en la Fórmula Renault 3.5» (en castellà). [Consulta: 5 juny 2022].
* ↑ «Adrián Vallés: «Será difícil llegar y besar el santo con el fórmula uno de Midland»» (en castellà), 13-09-2006. [Consulta: 5 juny 2022].
* ↑ «Adrián Vallés asegura que su objetivo es ser campeón del mundo de GP2 tras quedarse sin volante en la F-1» (en espanyol europeu), 10-01-2008. [Consulta: 5 juny 2022].

## Enllaços externs

* Adrián Vallés Escortell - Lloc web oficial (castellà)
# Retaule de Sant Jeroni, Sant Martí de Tours, Sant Sebastià i Calvari

El Retaule de Sant Jeroni, Sant Martí de Tours, Sant Sebastià i Calvari és una retaule de la col·lecció permanent del Museu Nacional d'Art de Catalunya, fet per Jaume Ferrer II. Va ingressar al museu com una donació de "Doña Pilar Rabal Rabal en memoria de su esposo Pedro Fontana Almeda. Barcelona, 13/10/1976"

## Descripció

Les tres taules, juntament amb el Calvari, van formar part d'un retaule de triple advocació amb el qual també s'ha relacionat una predel·la amb episodis de la vida de sant Jeroni conservada en una col·lecció de Saragossa.
La raresa a Catalunya d'aquest tipus de retaule, que dona més importància a les figures principals que a la narració hagiogràfica, remet a altres àmbits pictòrics com ara el valencià i el mallorquí. A partir d'aquestes dates, també comença a tenir acceptació en terres d'Aragó.

## Referències

* ↑ Fitxa de l'obra Arxivat 2014-04-21 a Wayback Machine. al web del MNAC.
* ↑ MNAC/MAC 114743, 114744, 114745 i 114742

## Bibliografia

* DDAA. Museu Nacional d'Art de Catalunya. Florència: Mnac i SCALA GROUP S.p.A, 2009. ISBN 978-84-8043-198-9.